[{"text_idx": "#000002", "text": "Kohale oli tulnud 167 surfifa\u0308nni, kes vo\u0303tsid ette tee Piritalt Aegna saareni ja tagasi. Linnulennult 24 km pikkuse distantsi start anti Pirita rannast ning vo\u0303istlejad vo\u0303tsid Aegna saare sadamas oleva ma\u0308rgi. Finis\u030c oli taaskord Pirita rannas. Paralleelselt oli vo\u0303imalus osaleda ka lu\u0308hemal, paari kilomeetri pikkusel \u201cKuulimuna\u201d distantsil."}, {"text_idx": "#000003", "text": "Vo\u0303istlust soosis tugev la\u0308a\u0308netuul, mis vo\u0303imaldas kiireimal purjelauduril Roland Mikul ka\u0308ia saarel a\u0308ra rekordilise ajaga 36:56. Teisena finis\u030ceerus noorte maailmameister Karl-Erik Saarm (37:26) ning kolmandale kohale pa\u0308a\u0308ses Ivar Ots (37:29)."}, {"text_idx": "#000007", "text": "Kiireim lohesurfar oli Silver Kattai ajaga 37:36 Madis Kallase (37:52) ja Dmitri Kovalts\u030cuki (38:45) ees. Lu\u0308hikese \u201cKuulimuna\u201d distantsi vo\u0303itis Raul Meriloo. Maratoni eakaim osavo\u0303tja oli surfiveteran Kalev Allikveer ning noorim 11-aastane Kert-Jan Ots. Kui Rolandil vo\u0303ttis Aegnani ja tagasi saamine napilt u\u0308le poole tunni, siis ko\u0303ige visamad purjelaudurid veetsid merel distantsi la\u0308bides u\u0308le 4 tunni."}, {"text_idx": "#000009", "text": "Korraldaja Raoul Burmanni so\u0303nul on Aegna Maratoni juures tegemist juba ikooniliseks saanud purjelauavo\u0303istlusega, kuhu igal aastal kogunevad suuremad ja va\u0308iksemad surfiso\u0303brad ja vo\u0303tavad u\u0308ksteisega mo\u0303o\u0303tu. Aegna maratoni la\u0308bimine ja\u0308a\u0308b pikaks ajaks meelde ja sellel osalemine paneb surfari proovile."}, {"text_idx": "#000010", "text": "Vo\u0303istlejate va\u0308simust turgutas Vittel ning autasutamise ajaks oli kurnatus muutunud lo\u0303busaks jutuvadaks, kellel kuidas ja mida ikka merel juhtus."}]